LÆRERE!

Denne vandringen er istedenfor påskegudstjeneste i kirken. Jeg har prøvd å få til et manus som tar elevene med i fortellingen og formidler kunnskap om hva som hendte i Jerusalem for 2000 år siden. Vi tenker at vandringen passer best fra 3.klasse. 1.og 2. klasse får tilbud om opplegget som vi bruker for barnehagene, det vil være på sammen sted.

Oppmøte/ sykkelparkering vil være på P-plassen i Liarlund. Elevene blir tatt med inn til speiderplassen, for de som ikke har vært der- så er det ca 300 meter å gå fra parkeringen.

Vi gjør det praktisk slik:

9.00: 3.klasse

9.30: 4. klasse

10.00: 5. klasse

10.30: 6.klasse

11.00: 7. klasse

Altså ny klasse hver halve time, og selvsagt må dere endre på rekkefølgen hvis det passer bedre!

Vandringen har «3 stasjoner»- og hver stasjon har sin vandre- leder. Dvs at elevene kommer til fortellerene, slik at de kan starte på ny gruppe når elevene går videre til neste stasjon. På den måten vil vi utnytte tiden.

Elevgruppene blir altså tatt i mot på parkeringsplassen i Liarlund. Vandringen går inn til speiderplassen, videre ned til «bunkersen» ved bekken og avsluttes der.

Under vil dere finne manuset for opplegget.

PALMESØNDAG

Velkommen til påskevandring!

Siden vi ikke kan samles i kirken til påskegudstjeneste, flytter vi ut i skogen istedenfor. Her kan vi være flere sammen!

Men først er det viktig å bli enige om at vi går sammen hele tiden, og at alle hører nøye etter. Det er sikkert noen som har lyst til å leke.... men akkurat nå skal vi bare en ting: være med inn i påskefortellingen.

Jesus og disiplene hadde vært sammen i 3 år. De hadde vandret rundt på kryss og tvers i landet. De hadde gått gjennom skog og drukket av bekker og vann. De hadde sovet ute under stjernene i kalde netter, og vært tørste under den brennende solen. De hadde truffet mange mennesker, Jesus hadde undervist, gjort folk friske, gjort underlige ting, og skaffet seg fiender.

Nå sa ha til disiplene sine: La oss gå opp til Jerusalem! Byen Jerusalem ligger ca 800 meter over havet, så det er mange oppoverbakker å gå! Disiplene var ikke sikker på om det var så smart! I Jerusalem feiret man nemlig påske- utferden fra Egypt for flere hundre år siden– da folket slapp fri fra slaveriet, og Moses ledet dem tilbake til Israel! Det var mange folk i Jerusalem for å feire dette i det store fine tempelet, og romerne passet ekstra godt på da. De var redde for opprør og bråk. Men Jesus sto på sitt. Vi drar sa han!

Så gikk de!

GÅ INN PORTEN OG BORT TIL BRUA.

Da de nærmet seg Jerusalem Fikk mange folk øye på Jesus og de sa til hverandre: Se der er profeten! Han som heter Jesus! Han har gjort mange friske. Kanskje det er han vi har ventet på- han som skal redde oss fra Romene! Kom la oss hylle han og synge for han! Og de tok palmegrener og tok av seg kappene sine og la på bakken- som et teppe. Så sang de den gamle kongesangen!

LEGGE GRANKVISTER/ STOFF PÅ BAKKEN

ALLE LÆRER: HOSIANNA DAVIDS SØNN!

Hosianna, Davids Sønn / Velsignet være han, / velsignet Davids sønn / som kommer i Herrens navn!

Hosianna i det høyeste, / hosianna, hosianna! / Velsignet Davids Sønn / som kommer, i Herrens navn.

GÅ SYNGENDE OPP BAKKEN

SKJÆRTORSDAG- BÅLPLASSEN

Velkommen inn!

Etter noen dager i Jerusalem, sa Jesus til disiplene sine: Nå skal vi feire påskemåltidet sammen! Også gikk de til et hus, og der var alt klart. Men dere vet kanskje ikke hva påskemåltidet er? Jødene feiret jo påske til minne om den gangen Moses ledet folket ut fra Egypt- hvor de måtte arbeide som slaver for Faraoene. Hele den lange fortellingen står i Bibelen- i det gamle testamentet. Hver påske samlet alle familiene seg, også fortalte de den historien til hverandre, sang sanger, også de spiste egg, brød, bitre urter og lammekjøtt. Og alt de fortalte og alt de spiste var til minne om den gangen for lenge siden de kom tilbake til Israel. Både Jesus og disiplene hadde feiret påske sammen med familiene sine siden de var små gutter, men nå skulle de feire sammen med hverandre.

Men først måtte de vaske seg. På hender og føtter. Føttene var skitne fordi de gikk med sandaler. Og egentlig skulle tjeneren der de tok inn hjelpe til med dette. Men her tok Jesus over! Han begynte å vaske alle føttene til disiplene. Noe som var rart- for Jesus var jo «sjefen» læreren... Men Peter sa: «NEI!!

(EN LEDER ER PETER) Jesus stopp med det der, dette er ikke din jobb!»

Da ble Jesus streng i stemmen og sa til Peter: da har vi ikke mer med hverandre å gjøre! Da er ikke vi venner mer!

Det Jesus ville fortelle- vise dem er nemlig veldig viktig: å være leder er å hjelpe og ikke sjefe! Og det er viktig å ta i mot hjelp! Vi skal være gode med hverandre, og til og med hjelpe til med ting som krever ekstra av oss.

TØRKE SKOENE MED EN KLUT

Så begynte de endelig å spise. Og fortelle den kjente historien om Egypt, slaveriet, steinarbeidet og landeplagene, om Farao som ikke ville slippe dem fri, om redningen, den lange vandringen i ørkenen, om de ti bud, og da de endelig kom fram til Israel.

DELE VARME PITABRØD OG SAFT

Men Jesus sa plutselig noen nye ord- noe som ikke pleide å være med i påskemåltidet- han sa: Dette brødet er min kropp- spis dette til minne om meg!

Så sa han : denne vinen er mitt blod- drikk denne til minne om meg!

Og det er de ordene som senere kalles nattverd. Og som feires i alle kirker i hele verden! Til minne om denne kvelden og til minne om Jesus.

Så ble det natt, Jesus og disiplene gikk ut i natten, inn i Getsemanehagen.

Så da må dere også gå videre i fortellingen!

GETSEMANHAGEN- NED BAKKEN

Og Jesus ba, og var redd og gruet seg. Han visste hva som skulle skje. Det var natt, og alle var trette. Disiplene sovnet, men Jesus ba til Gud. Hjelp meg, ba han, men du bestemmer. Jeg skal gjøre det som er bestemt.

Ikke lenge etter kom de romerske soldatene. De tok med seg Jesus- og disiplene ble så redde at de rømte til alle kanter! Selv om de hadde lovet å passe på Jesus!

Jesus ble forhørt flere ganger, han ble pisket, kledd av og spyttet på. Tilslutt ble han ført fram til Pontius Pilatus. Han som var den romerske sjefen, og var den som kunne dømme til døden. Men Pilatus fant ikke ut av det! Han fant ikke at Jesus hadde gjort noe galt... men det var også en annen mann som skulle dømmes denne dagen-han het Barabbas- og alle visste at han var er morder! Da tenkte Pilatus at hvis jeg gir folk et valg! Da slipper jeg å dømme- for de vil sikkert ikke at Barabbas skal få slippe unna!

Men det var akkuratt det som skjedde- folk begynte å rope: korsfest, korsfest...

ALLE ROPER- SAMTALE OM HVORDAN DET ER Å VÆRE MED Å ROPE NOE- SOM DU KANSKJE IKKE MENER, DU ER BARE MED

Og Pilatus dømte Jesus til døden.

Han ble heist opp, og spikret på korset.

(SPIKRE I ET KORS)

VIDERE FØLG BEKKEN TIL BUNKERSEN

FORHENG FORAN DØREN

De la kroppen til Jesus inn i en fjellhule- grav. Fordi det var sent på kveld på fredagen hadde de ikke tid til å stelle/ vaske kroppen hans. Slik man gjør med den som er død. For på lørdagen var det sabbat- og da hadde man ikke lov til å ta på døde kropper.

Så det ble tidlig søndag morgen før Maria Magdalena, Salome og den andre Maria kom med vann, kluter og salve for å stelle kroppen til Jesus. De var veldig lei seg, fordi Jesus var død! For Jesus var en nær venn, en de var veldig glad i. Og når noen vi er glad i er død er vi veldig lei oss og gråter.

Men da de kom fram til graven, var steinen som stengte den borte,

LETTE PÅ FORENGET OG SE PÅ ENGELEN

og da de kikket inn i graven så de ikke Jesus... men en engel: Engelen sa: Jesus er ikke her! Han har stått opp- slik som han sa! Gå og fortell de andre hva som har skjedd!

Det gjorde de, ryktet spredde seg... og senere traff de Jesus igjen! Og 50 dager senere var disiplene samlet i Jerusalem- og det var da kirken ble til!

Det heter pinse!

Men det er en annen fortelling!

SANG: PÅSKEMORGEN SLUKKER SORGEN 1 VERS

Påskemorgen / slukker sorgen, / slukker sorgen til evig tid; / den har oss givet / lyset og livet, / lyset og livet i dagning blid. / Påskemorgen / slukker sorgen, / slukker sorgen til evig tid.

|  |  |  |  |
| --- | --- | --- | --- |
| HVA | INNHOLD | MATERIELL/YMSE | TID |
| P-plassen | Møte elevene, presentasjon  Hva skal skje? Regler |  | 5 min |
| Palmesøndag | Fortelling om inntoget i Jerusalem, gå inn til brua, lære: Hosianna Davis sønn | Kvister, stoffbiter | 5 min |
| Bålplassen | Ny forteller tar imot elevene, forteller om skjærtorsdag, vaske sko, servere varme pitabrød, saft | Kostyme, klut, pitabrød, ved, saft, kopper, vann, vaskefat, | 20 min |
| Ned bakken, ved bekken | Ny forteller tar med elevene, forteller om langfredag, | Kors, hammer og spiker | 15 min |
| Bunkers | Alle lukker øynene,  Forheng foran bunkersdøren  Engel bak  Avslutte med sang | Engel / dukke |  |